**7 ΗΜΕΡΕΣ ΟΙΚΟΝΟΜΙΑ**

26 Ιανουαρίου 2022, Τεύχος 404

**Εξάρτηση από τις εισαγωγές και ενεργειακή κρίση περιορίζουν τη βελτίωση του ισοζυγίου τρεχουσών συναλλαγών το 2021**

Σύμφωνα με τα στοιχεία της ΤτΕ, το έλλειμμα του ισοζυγίου τρεχουσών συναλλαγών στο 11μηνο Ιανουαρίου-Νοεμβρίου 2021, μειώθηκε στα €8,9 δισεκ. σε τρέχουσες τιμές, από €10,3 δισεκ. την αντίστοιχη περίοδο το 2020 (€2,2 δισεκ. το 2019). Όπως παρουσιάζεται στο Σχήμα 1, η ετήσια βελτίωση του ισοζυγίου τρεχουσών συναλλαγών στο 11μηνο Ιανουαρίου-Νοεμβρίου 2021 (€1,4 δισεκ. YoY) ήταν μικρότερη από την αντίστοιχη στο 10μηνο Ιανουαρίου-Οκτωβρίου 2021 (€2,7 δισεκ. YoY), ενώ θεωρείται πολύ πιθανόν να συρρικνωθεί περαιτέρω στο 12μηνο Ιανουαρίου-Δεκεμβρίου 2021. Ο λόγος είναι η επιβάρυνση του ισοζυγίου καυσίμων από την άνοδο των τιμών ενέργειας.



Τα επί μέρους ισοζύγια, το άθροισμα των οποίων ισούται με το ισοζύγιο τρεχουσών συναλλαγών, κινήθηκαν ως ακολούθως στο 11μηνο Ιανουαρίου-Νοεμβρίου 2021 (βλέπε Σχήμα 2):[[1]](#footnote-1)

1. *Ισοζύγιο Αγαθών*: το έλλειμμα του ισοζυγίου αγαθών (καύσιμα, πλοία, χωρίς καύσιμα και πλοία) διευρύνθηκε στα €22,8 δισεκ. σε τρέχουσες τιμές την περίοδο Ιανουαρίου-Νοεμβρίου 2021, από €17,0 δισεκ. την περίοδο Ιανουαρίου-Νοεμβρίου 2020. Η ανάκαμψη της ελληνικής οικονομίας και δη της εγχώριας ζήτησης, συνοδεύτηκε από αύξηση των εισαγωγών αγαθών (από τα €43,1 δισεκ. στα €58,4 δισεκ.), η οποία ξεπέρασε την αντίστοιχη των εξαγωγών αγαθών (από τα €26,1 δισεκ. στα €35,6 δισεκ.). Η άνοδος των τιμών ενέργειας αποτελέσαν έναν επιπρόσθετο παράγοντα αύξησης του ελλείμματος του ισοζυγίου αγαθών, λόγω της προκληθείσας εξ αυτών επιβάρυνσης του ισοζυγίου καυσίμων.
2. *Ισοζύγιο Υπηρεσιών*: το πλεόνασμα του ισοζυγίου υπηρεσιών (ταξιδιωτικό, μεταφορών και λοιπών υπηρεσιών) διαμορφώθηκε στα €12,7 δισεκ. σε τρέχουσες τιμές στο 11μηνο Ιανουαρίου-Νοεμβρίου 2021, ενισχυμένο κατά €5,6 δισεκ. σε σύγκριση με την αντίστοιχη περίοδο το 2020. Η βελτίωση του ισοζυγίου υπηρεσιών προήλθε από την ανάκαμψη των τουριστικών εισπράξεων.
3. *Ισοζύγιο Πρωτογενών Εισοδημάτων*: το ισοζύγιο πρωτογενών εισοδημάτων (αμοιβών και μισθών, τόκων μερισμάτων και κερδών και λοιπών πρωτογενών εισοδημάτων) από έλλειμμα €0,4 δισεκ. σε τρέχουσες τιμές στο 11μηνο Ιανουαρίου-Νοεμβρίου 2020 ενισχύθηκε σε πλεόνασμα €0,6 δισεκ. στο 11μηνο Ιανουαρίου-Νοεμβρίου 2021. Η εν λόγω βελτίωση ήταν αποτέλεσμα της μείωσης του ελλείμματος του ισοζυγίου τόκων, μερισμάτων και κερδών κατά €0,9 δισεκ.
4. *Ισοζύγιο Δευτερογενών Εισοδημάτων*: το ισοζύγιο δευτερογενών εισοδημάτων (γενικής κυβέρνησης και λοιπών τομέων) από ισοσκελισμένο, ήτοι €0,0 δισεκ. (€3,3 εκατ.), την περίοδο Ιανουαρίου-Νοεμβρίου 2020, πέρασε σε πλεόνασμα €0,6 δισεκ. την περίοδο Ιανουαρίου-Νοεμβρίου 2021. To συγκεκριμένο αποτέλεσμα σχετίζεται με την προχρηματοδότηση (13,0%) των κονδυλίων του Ταμείου Ανάκαμψης και Ανθεκτικότητας που πραγματοποιήθηκε τον Αύγουστο 2021 (πηγή: ΤτΕ, Νομισματική Πολιτική, Ενδιάμεση Έκθεση 2021, σελ. 96)



Αποδεικνύεται, βάσει των παραπάνω στοιχείων, ότι το έλλειμμα του ισοζυγίου τρεχουσών συναλλαγών στην Ελλάδα αναμένεται να παρουσιάσει μικρή βελτίωση σε απόλυτα μεγέθη για το σύνολο των μηνών του 2021. Με δεδομένη την ισχυρή αύξηση του ΑΕΠ, στηριζόμενη σε μεγάλο βαθμό στην εγχώρια ζήτηση (κατανάλωση και επενδύσεις), η υψηλή εξάρτηση της οικονομίας από τις εισαγωγές και η άνοδος των τιμών ενέργειας, οδήγησαν στην αύξηση του ελλείμματος του ισοζυγίου αγαθών κατά €5,8 δισεκ. YoY στο 11μηνο Ιανουαρίου-Νοεμβρίου 2021, ενώ για την ίδια περίοδο, το πλεόνασμα των υπηρεσιών, λόγω της ανόδου των ταξιδιωτικών εσόδων, ενισχύθηκε κατά €5,6 δισεκ. YoY. Σύμφωνα με την Ενδιάμεση Έκθεση Νομισματικής Πολιτικής της ΤτΕ (Δεκέμβριος 2021), το έλλειμμα του ισοζυγίου τρεχουσών συναλλαγών στην Ελλάδα ως ποσοστό του ΑΕΠ από 6,6% το 2020 εκτιμάται στο 5,7% το 2021, 4,3% το 2022 και 4,2% το 2023. Είναι σημαντικό, η αναμενόμενη αύξηση των επενδύσεων τα επόμενα χρόνια μέσω της αξιοποίησης των πόρων του Ταμείου Ανάκαμψης και Ανθεκτικότητας να αφορά κυρίως εξωστρεφείς κλάδους της ελληνικής οικονομίας έτσι ώστε να συγκρατηθεί και σταδιακά να μειωθεί το έλλειμμα του ισοζυγίου τρεχουσών συναλλαγών.

|  |  |
| --- | --- |
| **Πίνακας Α1 Βασικά Μακροοικονομικά Μεγέθη της Ελληνικής Οικονομίας** | |
| Πραγματικό Ακαθάριστο Εγχώριο Προϊόν (εποχικά διορθωμένα στοιχεία) |  |
| *Το 3ο τρίμηνο 2021 η ετήσια μεταβολή του πραγματικού ΑΕΠ ήταν +13,4% YoY (+16,6% YoY (2021Q2) και -11,0% YoY (2020Q3)) και η αντίστοιχη τριμηνιαία μεταβολή ήταν +2,7% QoQ (+2,1% QoQ (2021Q2) και +5,6% QoQ (2020Q3))* | **ΑΕΠ (% YoY, % QoQ)**  Περίοδος: 2001Q3–2021Q3  Στοιχεία: τριμηνιαία  Μέσος Όρος: -0,3%  Διάμεσος: +0,5%  Μέγιστο: +16,6% (2021Q2)  Ελάχιστο: -15,7% (2020Q2)  ΑΑ = αριστερός άξονας  ΔΑ = δεξιός άξονας  Δημοσίευση: 6/12/2021 (προσωρινά στοιχεία)  Επομ. δημ.: 4/3/2022 |
| *Προβλέψεις για το σύνολο του έτους – Ευρωπαϊκή Επιτροπή, Νοε-2021: 2021 +7,1%, 2022 +5,2%, 2023 3,6%* |
|  |
| Ποσοστό Ανεργίας (εποχικά διορθωμένα στοιχεία) |  |
| *Τον Νοέμβριο 2021 το ποσοστό ανεργίας διαμορφώθηκε στο 13,3% (13,4% (10/2021) και 16,1% (11/2020)) και το αντίστοιχο μέσο ετήσιο μέγεθος (μέσος όρος 12 μηνών) ήταν στο 15,1% (15,3% (10/2021) και 16,5% (11/2020))* | **Ποσοστό Ανεργίας (%)**  Περίοδος: 11/2005-11/2021  Στοιχεία: μηνιαία  Μέσος Όρος: 17,6%  Διάμεσος: 17,3%  Μέγιστο: 28,0% (7/2013)  Ελάχιστο: 7,2% (5/2008)  ΑΑ = αριστερός άξονας  ΔΑ = δεξιός άξονας  ΠΜ = ποσοστ, μοναδ,  Δημοσίευση: 19/1/2022  Επομ, δημ,: 16/2/2022 |
| *Προβλέψεις για το σύνολο του έτους – Ευρωπαϊκή Επιτροπή, Νοε-2021: 2021 15,3%, 2022 15,0%, 2023 14,5%* |
|  |
| Εναρμονισμένος Δείκτης Τιμών Καταναλωτή |  |
| *Τον Δεκέμβριο 2021 η ετήσια μεταβολή του ΕνΔΤΚ ήταν +4,4% YoY (+4,0% YoY (11/2021) και -2,4% YoY (12/2020)) και η αντίστοιχη μέση ετήσια μεταβολή (μέσος όρος 12 μηνών) ήταν 0,6% YoY (0,0% YoY (11/2021) και -1,3% YoY (12/2021))* | **ΕνΔΤΚ (% YoY)**  Περίοδος: 11/2001-11/2021  Στοιχεία: μηνιαία  Μέσος Όρος: +1,7%  Διάμεσος: +1,6%  Μέγιστο: +5,7% (9/2010)  Ελάχιστο: -2,9% (11/2013)  Δημοσίευση: 13/1/2022  Επομ, δημ,: 15/2/2022 |
| *Προβλέψεις για το σύνολο του έτους – Ευρωπαϊκή Επιτροπή, Νοε-2021: 2021 +0,1%, 2022 +1,0%, 2023 +0,4%* |
|  |
| Πηγή: Ελληνική Στατιστική Αρχή (ΕΛΣΤΑΤ), Ευρωπαϊκή Επιτροπή (European Commission), Eurobank Research. | |

|  |  |
| --- | --- |
| **Πίνακας Α2: Δείκτες Οικονομικής Συγκυρίας και Προσδοκιών (υψηλής συχνότητας) της Ελληνικής Οικονομίας** | |
| *Απασχόληση (σύνολο οικονομίας): +5,4% YoY τον Νοε-21 από +2,6% YoY τον Οκτ-21, +0,8% YoY την περίοδο Δεκ-20 – Νοε-21 (12Μ) από  -0,6% YoY την περίοδο Δεκ-19 – Νοε-20 (επομένη δημοσίευση: 16/2/2022)* | *Δείκτης Οικονομικού Κλίματος: 110,3 ΜΔ τον Δεκ-21, -3,1 ΜΔ ΜοΜ και +18,5 ΜΔ YoY τον Δεκ-21 από +1,0 ΜΔ ΜοΜ και +22,2 YoY ΜΔ τον Νοε-21 (επόμενη δημοσίευση: 28/1/2022)* |
|  |  |
| *Δείκτης Όγκου Λιανικού Εμπορίου: +2,8% MoM και +9,2% YoY τον Οκτ-21 από +2,1% MoM και +10,1% YoY τον Σεπ-21, +6,0% YoY την περίοδο Νοε-20 – Οκτ-21 (12Μ) από -2,1% YoY την περίοδο Νοε-19 – Οκτ-20 (επόμενη δημοσίευση: 31/1/2022)* | *Δείκτης Εμπιστοσύνης Καταναλωτή: -43,2 ΜΔ τον Δεκ-21, -2,4 ΜΔ ΜοΜ και +1,5 ΜΔ YoY τον Δεκ-21 από +3,9 ΜΔ ΜοΜ και +7,5 ΜΔ YoY τον Νοε-21 (επόμενη δημοσίευση: 28/1/2022)* |
|  |  |
| *Δείκτης Παραγωγής Μεταποίησης: -0,2% MoM και +9,0% YoY τον Νοε-21 από +1,8% MoM και +14,6% YoY τον Οκτ-21, +8,1% YoY την περίοδο Δεκ-20 – Νοε-21 (12Μ) από -1,4% YoY την περίοδο Δεκ-19 – Νοε-20 (επόμενη δημοσίευση: 10/2/2022)* | *Δείκτης PMI Μεταποίησης: 58,8 ΜΔ τον Νοε-21, -0,1 ΜΔ ΜοΜ και +16,5 ΜΔ YoY τον Νοε-21 από +0,5 ΜΔ ΜοΜ και +10,2 ΜΔ YoY τον Οκτ-21 (επόμενη δημοσίευση: 1/2/2022)* |
|  |  |
| Πηγή: Ελληνική Στατιστική Αρχή (ΕΛΣΤΑΤ), Ίδρυμα Οικονομικών και Βιομηχανικών Ερευνών (IOBE), IHS Markit, Eurobank Research.  Σημείωση: ως ΜΔ ορίζουμε τις μονάδες δείκτη και ως MoM και YoY τη μηνιαία και την ετήσια μεταβολή αντίστοιχα. | |



Ομάδα Ανάλυσης και Έρευνας

|  |  |
| --- | --- |
| ­­­ | **Δρ, Τάσος Αναστασάτος** | Επικεφαλής Οικονομολόγος Ομίλου Eurobank  [tanastasatos@eurobank,gr](mailto:tanastasatos@eurobank.gr) | + 30 214 40 59 706 |

|  |  |  |
| --- | --- | --- |
| **Δρ, Στυλιανός Γώγος**  Ερευνητής Οικονομολόγος  [sgogos@eurobank,gr](mailto:sgogos@eurobank.gr)  + 30 210 37 18 733 | **Άννα Δημητριάδου**  Οικονομική Αναλύτρια  [andimitriadou@eurobank,gr](mailto:tanastasatos@eurobank.gr)  + 30 210 37 18 793 | **Μαρία Κασόλα**  Οικονομική Αναλύτρια  [mkasola@eurobank,gr](mailto:tanastasatos@eurobank.gr)  + 30 210 33 18 708 |
| **Παρασκευή Πετροπούλου**  Ανώτερη Οικονομολόγος  [ppetropoulou@eurobank,gr](mailto:tanastasatos@eurobank.gr)  + 30 210 37 18 991 | **Δρ, Θεόδωρος Ράπανος**  Οικονομικός Αναλυτής  trapanos@eurobank.gr  + 30 214 40 59 711 | **Δρ, Θεόδωρος Σταματίου**  Ανώτερος Οικονομολόγος  [tstamatiou@eurobank,gr](mailto:tanastasatos@eurobank.gr)  + 30 214 40 59 708 |
| **Ευαγγελία Τσιαμπάου**  Οικονομική Αναλύτρια  [etsiampaou@eurobank,gr](mailto:etsiampaou@eurobank.gr)  + 30 214 40 59 712 |  |  |

**Περισσότερες εκδόσεις μας διαθέσιμες στην ηλεκτρονική διεύθυνση που ακολουθεί:** <https://www.eurobank.gr/en/group/economic-research>

**Εγγραφείτε ηλεκτρονικά, σε:** <https://www.eurobank.gr/el/omilos/oikonomikes-analuseis/forma-ekdilosis-endiaferontos>

**Ακολουθήστε μας στο twitter:** <https://twitter.com/Eurobank_Group>

**Ακολουθήστε μας στο LinkedIn:** <https://www.linkedin.com/company/eurobank>

**DISCLAIMER**

[](https://www.eurobank.gr/el/omilos/oikonomikes-analuseis)This report has been issued by Eurobank S,A, (“Eurobank”) and may not be reproduced in any manner or provided to any other person, Each person that receives a copy by acceptance thereof represents and agrees that it will not distribute or provide it to any other person, This report is not an offer to buy or sell or a solicitation of an offer to buy or sell the securities mentioned herein, Eurobank and others associated with it may have positions in, and may effect transactions in securities of companies mentioned herein and may also perform or seek to perform investment banking services for those companies, The investments discussed in this report may be unsuitable for investors, depending on the specific investment objectives and financial position, The information contained herein is for informative purposes only and has been obtained from sources believed to be reliable but it has not been verified by Eurobank, The opinions expressed herein may not necessarily coincide with those of any member of Eurobank, No representation or warranty (express or implied) is made as to the accuracy, completeness, correctness, timeliness or fairness of the information or opinions herein, all of which are subject to change without notice, No responsibility or liability whatsoever or howsoever arising is accepted in relation to the contents hereof by Eurobank or any of its directors, officers or employees, Any articles, studies, comments etc, reflect solely the views of their author, Any unsigned notes are deemed to have been produced by the editorial team, Any articles, studies, comments etc, that are signed by members of the editorial team express the personal views of their author,

1. To ισοζύγιο (εισπράξεις μείον πληρωμές) τρεχουσών συναλλαγών ισούται με το άθροισμα των ισοζυγίων αγαθών, υπηρεσιών, πρωτογενών και δευτερογενών εισοδημάτων. Τα εν λόγω στοιχεία δημοσιεύονται κάθε μηνά από την ΤτΕ και βασίζονται στην 6η έκδοση του του Εγχειριδίου Ισοζυγίου Πληρωμών του ΔΝΤ, βλέπε <https://www.imf.org/external/pubs/ft/bop/2007/bopman6.htm> [↑](#footnote-ref-1)